Što je muškarac bez brkova?
<s>Što je muškarac bez brkova je hrvatska filmska komedija snimljena 2005. godine u režiji Hrvoja Hribara.</s><s>Predstavlja adaptaciju istoimenog romana Ante Tomića.</s><s>Okvirna radnja koja se vrti oko lijepe i mlade udovice zaljubljene u katoličkog svećenika, je također poslužila kao prilika da se prikažu mnogi živopisni likovi u Dalmatinskoj zagori.</s><s>Hribar, koji je poznat po llijevoj političkoj orijentaciji, je film počeo snimati u vrijeme tzv. Trećesiječanjske vlasti te se radnja dijelom na nju referencira, bilo da je riječ o izgradnji auto-cesta koje su bile njen najvažniji projekt, bilo liku ministrice obrane, koju tumači Jelena Miholjević, a koja je dijelom modelirana prema Željki Antunović.</s><s>Kritičarima je, pak, najviše u oči upalo to da  film, iako prilično blago, satirički podbada Katoličku crkvu i Hrvatsku vojsku, institucije koje među hrvatskom publikom uživaju najveći autoritet, a što je samo po sebi predstavljalo razbijanje tabua.</s>

<s>Radnja 
Zagora.</s><s>Mlada Tatjana izgubila je supruga kada je isti poginuo u nesreći radeći za neku njemačku građevinsku tvrtku.</s><s>Tatjana nije ništa govorila godinama, sve dok napokon na ispovijedi nije priznala mladom katoličkom svećeniku Stipanu da se zaljubila u njega.</s><s>On je isprva šokiran te se protivi takvoj ideji, ali ipak potajno gaji osjećaje prema njoj.</s>

<s>Istodobno, 'gastarbajter' Marinko vraća se natrag u svoju domovinu, Zagoru, sa svojom tinejdžerskom kćeri Julijom.</s><s>Dok je ova znatiželjno proučavala prirodu i zastala obaviti nuždu, sa stabla je sišao mladi Haiku pjesnik Stanislav koji je promatrao štiglića.</s><s>Julija se nakon nekog vremena zaljubi u njega.</s>

<s>Radnja se zakomplicira kada se pojavi Stipin brat blizanac Ivica, general.</s><s>Tatjana objavi Stipanu da će ga jedne noći čekati u hotelu - ako se pojavi, spavati će s njim, a ako se ne pojavi, to će značiti da ne želi vezu s njom.</s><s>Stipan se ne pojavi pa ona, radi kompenzacije, završi u krevetu sa Ivicom.</s><s>Godinu dana kasnije, Stipan se vraća u rodni kraj nakon misije iz Afrike te primjeti Tatjanu sa Ivicinom bebom.</s><s>Na kraju Tatjana i Stipan ipak započnu vezu.</s><s>Također, Julija i Stanislav su isto postali roditelji.</s>

<s>Glumci
Leon Lučev - Don Stipan/Ivica
Zrinka Cvitešić - Tatjana
Ivo Gregurević - Marinko
Bojan Navojec - Stanislav
Jelena Lopatić - Julija
Marija Škaričić - Ljubica
Dražen Kühn - Ilija
Ivica Vidović - Biskup
Jelena Miholjević - Ministrica
Rakan Rushaidat - Miško
Krešimir Mikić - Filip</s>

<s>Izvori</s>

<s>Vanjske poveznice 
Što je muškarac bez brkova? na Internet Movie Databaseu</s>

<s>Hrvatski filmovi
Filmske komedije
Romantični filmovi
Authority control 2</s>

